Роден е на 10 декември 1883 г. в село Мезане, провинция Бриндизи в Апулия. През декември 1901 г. започва военната си кариера, постъпвайки като доброволец в армията. Участва в италианското завоюване на Либия през 1913 г. По време на Първата световна война се сражава в редиците на щурмовата част "Arditi", специална единица на пехотата. През 1923 г. Месе става адютант на краля на Италия Виктор Емануил III. От 1927 до 1935 г. командва 9-и полк на берсалиерите, със звание полковник. На 16 септември 1935 г. е назначен за командир на 3-та моторизирана бригада във Верона, която командва по време на Втората италианско-етиопска война. За успешните си действия, на Месе е присвоено званието генерал-майор.